Fédération du sport cycliste luxembourgeois
D'Fédération du sport cycliste luxembourgeois, ofgekierzt F.S.C.L., ass de lëtzebuergesche Verband vum Vëlossport.

(Bis den 23.02.1947: Fédération des sociétés cyclistes luxembourgeoises.)

Historique

Grënnung 
Den 13. Mee 1917 sinn am Café des Mille Colonnes Vertrieder vun néng Vëlosveräiner zesummekomm fir d'F.S.C.L. ze grënnen. Am éischte Comité waren de Nobert Duren als President, de Michel Wormeringer als Vizepresident, de François Peusch als Sekretär an de Nicolas Bewing als Tresorier.

Déi éischt Federatioun war d'Union Vélocipédique Luxembourgeoise (U.V.L.)
De 4. Mee 1896 war eng Reunioun vu verschidde Veräiner fir eng Federatioun op d'Been ze setzen.
De 7. Juni ass dann zu Munneref déi éischt Vëlos-Federatioun vun de Veräiner "Rapid" Lëtzebuerg, Veloce-Club Diddeleng a Veloce-Club Rëmeleng offiziell gegrënnt ginn.
Am Comité waren: Ferdy Schaeffer, Lëtzebuerg, President; Kihn, Diddeleng, Vizepresident; Klensch, Lëtzebuerg, Sekretär; Meysenburg, Rëmeleng, Tésorier. Member waren: Henri Baclesse, Lëtzebuerg; Wenner, Diddeleng a Wilhelm (Kayl ?).

Vun 1908 un gouf et allerdéngs ënner dem Félix Wilmes eng Cyclistesektioun an der Fédération des Sociétés Luxembourgeoises des Sports Athlétiques, ofgekierzt F.S.L.S.A., déi sech ëm de Vëlossport zu Lëtzebuerg bekëmmert huet.

Weider Entwécklung 
Déi éischt affiliéiert Veräiner waren:
 1) Union Vélocipédique Strassen
 2) La Pédale Muhlenbach
 3) Vélo Sport Mamer
 4) Club Cycliste Hollerich
 5) La Pédale 07 Schifflange
 6) Les Cyclistes Useldange
 7) L'Express Mondercange
 8) Les Cyclistes Kayl
 9) Union Cycliste Rollingergrund

Presidenten 
 1917 - 1923: Norbert Düren
 1923 - 1926: Dr Jos Peffer
 1926 - 1928: Mathieu Reiter
 1928 - 1931: Dr Camille Pinth
 1931 - 1934: Eugène Neu
 1934 - 1940: Marcel Cahen
 1940 - 1940: Paul Wilwertz
 1944 - 1945: Marcel Cahen
 1945 - 1967: Paul Wilwertz
 1967 - 1972: Adrien van Kauvenbergh
 1972 - 1984: Josy Esch
 1985 - 1996: Fernand Conter
 1996 - 1998: Georges Wohlfart
 zanter 1998: Jean Regenwetter

Affiliatiounen 
 Comité olympique et sportif luxembourgeois (C.O.S.L.)
 Union Européenne de Cyclisme (U.E.C.)
 Union cycliste internationale (U.C.I.)

Veräiner 
 LG Alzingen
 LG Bertrange
 LG Belvaux
 LV Bettembourg
 ACC Contern
 UC Dippach
 UCN Ettelbruck
 ACT Kopstal
 LP Muhlenbach
 UC Pétange
 Velosveräin tool time Préizerdaul
 Vélo Club Hirondelle Rumelange
 LP Schifflange
 Velo Woolz
 SaF Zéisseng

Um Spaweck 
  Websäit Fédération du Sport Cycliste Luxembourgeois
  Blog vun der F.S.C.L.

Vëlossport zu Lëtzebuerg
Velo